Rozsudok Súdneho dvora (piata komora) z 10. júla 2025 (návrh na začatie prejudiciálneho konania, ktorý podal Conseil d'État – Belgicko) – Ligue royale belge pour la protection des oiseaux ASBL/Région wallonne
(vec C-287/241, Ligue royale belge pour la protection des oiseaux)
„Návrh na začatie prejudiciálneho konania – Spoločná poľnohospodárska politika – Nariadenie (EÚ) č. 1307/2013 – Postupy prospešné pre klímu a životné prostredie – Vykonávacie rozhodnutie (EÚ) 2022/484 – Platnosť – Povinnosť odôvodnenia – Invázia Ruska na Ukrajinu – Zvýšenie potenciálu poľnohospodárskej výroby v Európskej únii – Výnimka z niektorých podmienok týkajúcich sa priamej ekologizačnej platby – Pôda ležiaca úhorom, ktorá sa považuje za pôdu s odlišnou plodinu a za oblasť ekologického záujmu, aj keď bola spásaná, bol na nej vykonávaný zber na účely produkcie alebo bola obrábaná – Nevyhnutnosť a odôvodnenosť prijatých opatrení“
Jazyk konania: francúzština
Vnútroštátny súd, ktorý podal návrh na začatie prejudiciálneho konania
Conseil d'État
Účastníci konania pred vnútroštátnym súdom
Žalobca: Ligue royale belge pour la protection des oiseaux ASBL
Žalovaný: Région wallonne
Výrok rozsudku
Preskúmanie položenej otázky neodhalilo nijakú skutočnosť, ktorá by mohla ovplyvniť platnosť vykonávacieho rozhodnutia Komisie (EÚ) 2022/484 z 23. marca 2022, ktorým sa stanovujú výnimky z nariadenia Európskeho parlamentu a Rady (EÚ) č. 1307/2013 a delegovaného nariadenia Komisie (EÚ) č. 639/2014, pokiaľ ide o uplatňovanie určitých podmienok ekologizačnej platby za rok nároku 2022.
____________
1 Ú. v. EÚ C, C/2024/4841.